## Odluka o općinskim porezima Općine Velika Kopanica

### NN 119/2001 (28.12.2001.), Odluka o općinskim porezima Općine Velika Kopanica

# OPĆINA VELIKA KOPANICA

2026

Na teme­lju članka 3.
i 30. Zakona o financira­nju lokalne i područne (re­gionalne) samouprave
(»Narodne novine br. 117/93, 69/97, 33/00, 127/00 i 59/01.) i članka 27.
Statuta općine Velika Kopanica (»Službeni vjesnik Brodsko-posavske županije
10/01), Općinsko vijeće općine Velika Kopanica na svojoj 5. sjednici dana 14.
prosinca 2001. g. donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju
se stope, visina, te način obračuna i plaća­nja općinskih poreza koji su
vlastiti prihodi općine Velika Kopanica.

Članak
2.

Općinski porezi
plaćaju se na području općine Velika Kopanica (nase­lja: Velika Kopanica,
Beravci, Divoševci i Mala Kopanica) prema Zakonu o financira­nju lokalne i
područne (re­gionalne) samouprave i prema ovoj Odluci.

Članak 3.

Općinski porezi općine Velika Kopanica su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevinsko zem­ljište,

7. porez na tvrtku ili naziv,

8. porez na korište­nje javnih površina.

Članak 4.

Ovom Odlukom uređuju se stope i visina poreza, te način
obračuna i plaća­nja.

II. OPĆINSKI
POREZI

1. Prirez porezu na dohodak

Članak 5.

Prirez porezu na
dohodak plaćaju obveznici poreza na dohodak koji imaju prebivalište na području
općine Velika Gorica.

Članak 6.

Prirez porezu na
dohodak za obveznike plaća­nja obračunava se po stopi od 7%.

2. Porez na potroš­nju

Članak 7.

Porez na potroš­nju
plaća se na potroš­nju alkoholnih pića (prirodna i specijalna vina, vi­njak,
rakiju i ostala žestoka pića), piva i bezalkoholnih pića.

Članak 8.

Obveznik poreza na potroš­nju iz članka 7. ove Odluke
jest svaka pravna i fizička osoba koja pruža ugostite­ljske usluge.

Članak 9.

Osnovicu poreza na potroš­nju čini prodaja cijena pića
koja se proda. Porez na potroš­nju alkoholnih i bezalkoholnih pića, te piva
plaća se po stopi od 3%.

Članak 10.

Porez na kuće za odmor plaćaju pravne i fizičke osobe
koje su vlasnici kuća za odmor.

Članak 11.

Kućom za odmor smatra se svaka zgrada ili dio zgrade
ili stan koji se koristi privremeno ili sezonski.

Kućom za odmor ne smatraju se gospodarstvene zgrade
koje služe za smještaj po­ljoprivrednih strojeva, oruđa i drugog pribora.

Članak 12.

Porez na kuće za odmor plaća se u visini 10,00 kn/m˛
korisne površine kuće za odmor.

Članak 13.

Porez na kuće za
odmor ne plaća se na kuće za odmor koje se ne mogu koristiti. Kućama za odmor
iz stavka 1. ovog članka smatraju se kuće za odmor koje se ne mogu koristiti
zbog ratnih razara­nja i prirodnih nepogoda (poplava, požar, potres), te
starosti i trošnosti.

Porez na kuće za
odmor ne plaća se na kuće za odmor za vrijeme dok su ­u njima smješteni
prognanici i izbje­glice.

Porez na kuće za
odmor ne plaća se na odmaralište u vlasništvu jedinica lokalne samouprave i
područne (re­gionalne) samouprave koja služi za smještaj djece do 15. godine
starosti.

3. Porez na
neobrađeno obradivo po­ljoprivredno
zem­ljište

Članak 14.

Porez na neobrađeno
obradivo po­ljoprivredno zem­ljište plaćaju vlasnici zakupci toga zem­ljišta
ako zem­ljište ne obrađuju godinu dana.

Pod neobrađenim
obradivim po­ljoprivrednim zem­ljištem smatra se zem­ljište koje se po svojoj
veličini, klasi i kulturi može obrađivati i privesti po­ljoprivrednoj proizvod­nji,
ali ga ne obrađuju vlasnici ili zakupci tog zem­ljišta.

Članak 15.

Osnovica za obračun
je površina neobrađena obradivog po­ljoprivrednog zem­ljišta izražena u
hektrima.

Članak 16.

Porez na neobrađeno
obradivo po­ljoprivredno zem­ljište plaća se u visini koja slijedi:

|  |  |  |  |  |  |
| --- | --- | --- | --- | --- | --- |
| Klasa: | I | II | III | IV |  |
| – na oranice | 500,00 | 400,00 | 300,00 | 200,00 | kn/h god. |
| – na povrt­njake | 800,00 | 600,00 | 400,00 | 200,00 |  |
| – na voć­njake | 1.000,00 | 800,00 | 600,00 | 400,00 |  |
| – na vinograde | 1.000,00 | 800,00 | 600,00 | 400,00 |  |
| – na livade | 250,00 | 200,00 | 150,00 | 100,00 |  |

if !supportEmptyParas endif

Članak 17.

Porez na neobrađeno
obradivo po­ljoprivredno zem­ljište ne plaća se na zem­ljište koje je povjereno
na privremeno uprav­lja­nje općini.

Članak
18.

Porez na neobrađeno
obradivo zem­ljište ne plaćaju

– vlasnici zem­ljišta
stariji od 65 godina muškarci i 60 godina žene

– invalidi domovinskog rata sa invaliditetom 50% i
više

– vlasnici zem­ljišta koji zbog bolesti uz predoče­nje
dokaza (liječnički nalaz) nisu u sta­nju obraditi zem­ljište,

– vlasnici zem­ljišta čija prima­nja po članu domaćinstva
u prethodnoj godini ne prelaze 1.250,00 kn/mjesečno (Predoče­nje dokaza za
zaposlene PK 1, za umirov­ljenike potvrda mirovinskog fonda, za samostalne
djelatnosti dokaz Porezne uprave o ostvarenom dohotku), a imaju uredno prijav­ljeno
prebivalište na području općine Velika Kopanica.

Članak 19.

Obveznici poreza na neobrađeno obradivo po­ljoprivredno
zem­ljište moraju nadležnom poreznom tijelu dostaviti podatke o mjestu,
veličini, klasi i kulturi zem­ljišta koje se ne obrađuje.

Podatke iz stavka 1. ovog članka treba dostaviti do
31. ožujka godine za koju se utvrđuje porez.

Porez na neobrađeno
obradivo zem­ljište plaća se u roku 15 dana od dana dostave rješe­nja o
utvrđiva­nju tog poreza.

4. Porez na
nekorištene poduzetničke nekretnine

Članak 20.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (Proizvodni i drugi poslovni prostori) koji se ne
koriste.

Pod nekorištenim
poduzetničkim nekretninama iz stavka 1. ovog članka smatraju se nekretnine u
kojima se ne obav­lja djelatnost godinu dana.

Članak
21.

Obveznik poreza na
nekorištene poduzetničke nekretnine je fizička ili pravna osoba, vlasnik
nekretnina.

Članak 22.

Osnovica poreza na
nekorištene poduzetničke nekretnine je korisna površina nekretnine izražena u
četvornim metrima.

Članak 23.

Porez na nekorištene
poduzetničke nekretnine plaća se u visini 10,00 kn/m˛ godiš­nje u roku od 15
dana od dana dostave rješe­nja o utvrđiva­nju poreza. Obveznici poreza na
nekorištene poduzetničke nekretnine moraju nadležnom poreznom tijelu dostaviti
podatke o nekorištenim poduzetničkim nekretninama do 31. ožujka godine za koju
se utvrđuje porez.

Članak 24.

Porez na nekorištene
poduzetničke nekretnine ne plaća se na nekretnine koje su povjerene na privremeno
uprav­lja­nje općini i nekretnine koje imaju svojstvo kulturnog dobra prema
Zakonu o zaštiti i očuva­nju kulturnih dobara.

Porez na nekorištene
poduzetničke nekretnine ne plaćaju vlasnici:

– koji su pretrpjeli
štetu us­lijed elementarne nepogode i

– koji imaju rješe­nje
nadležnog organa da nekretnine ne udovo­ljavaju uvjetima za obav­lja­nje
djelatnosti.

5. Porez na
neizgrađeno građevno zem­ljište

Članak 25.

Porez na neizgrađeno
građevno zem­ljište plaćaju pravne i fizičke osobe koje su vlasnici neizgrađenog
građevnog zem­ljišta.

Pod neizgrađenim
građevnim zem­ljištem iz stavka 1. ovoga članka smatra se zem­ljište koje se
nalazi unutar granica građevnog područja nase­lja na kojemu se u skladu s
prostornim planom mogu graditi građevine za stambene, poslovne i druge namjene,
a na kojemu nije izgrađena nikakva građevina.

Neizgrađenim
građevnim zem­ljištem smatra se i zem­ljište na kojemu postoji privremena
građevina za čiju izgrad­nju nije potrebno odobre­nje za grad­nju kao i zem­ljište
na kojemu se nalaze ostaci nekadaš­nje građevine.

Članak 26.

Osnovica poreza na
neizgrađeno građevno zem­ljište je površina nekretnine izražena u četvornim
metrima.

Članak 27.

Porez na neizgrađeno građevno
zem­ljište plaća se u visini 1,00 kn/m˛ godiš­nje u roku od 15 dana od dana
dostave rješe­nja o utvrđiva­nju poreza. Obveznici poreza na neizgrađeno
građevno zem­ljište moraju nadležnom poreznom tijelu dostaviti podatke o mjestu
i veličini neizgrađenog građevnog zem­ljišta do 31. ožujka godine za koju se
utvrđuje porez.

6. Porez na tvrtku
ili naziv

Članak 28.

Obveznici poreza na
tvrtku ili naziv su pravne ili fizičke osobe koje su obveznici poreza na dobit
ili poreza na dohodak i re­gistrirane su za obav­lja­nje djelatnosti. Osobe iz
stavka 1. ovog članka koje u svom sustavu imaju poslovne jedinice
(prodavaonice, pogone, radionice, prodajna mjesta), obveznici su poreza na
tvrtku za svaku poslovnu jedinicu, a porez plaćaju općini ili gradu na čijem se
području poslovna jedinica nalazi.

Članak 29.

Porez na tvrtku ili
naziv plaća se godiš­nje i to kako slijedi:

1. Pravne osobe koje obav­ljaju promet
roba i usluga iz područja trgovine:

a) za
reklamu, propagandu, oglašava­nje, marketing, dekoraciju trgovačkog poduzeća,
robne kuće, predstavništva inozemnih i domaćih tvrtki,
poduzeća za kontrolu kvalitete roba, poduzeća
za promet otpacima, poduzeća koja obav­ljaju
promet roba i usluga s inozemstvom i poslovna
udruže­nja                                                             600,00

b)             za
promet prehrambenim proizvodima i poduzeća
koja trgovačku djelatnost obav­ljaju u kioscima,
boksovima, pavi­ljonima i pokretnim
prodavaonicama.                                                  300,00

2. Pravne osobe iz područja industrije, po­ljoprivrede,
šumarstva, gradite­ljstva i prometa                             800,00

3. Pravne osobe iz područja ugostite­ljstva
i turizma:

a) ugostite­ljska
poduzeća za svaku poslovnu jedinicu (restoran, gostionice, barove, buffete,
kavane,
krčme, konobe i druge objekte u kojima se toči
alkoholna pića, igračnice, automat klubove i
hotele                                                                   600,00

b)turistička poduzeća                                               300,00

c) prenoćišta,
ugostite­lj. jedinice otvorenog tipa
pri pravnim osobama ako se u ­njima toče
alkoholna pića, mliječni i dijetalni restorani,
te restorani sa samoposluživa­njem                         400,00

4. Pravne osobe koje obav­ljaju obrtničku
djelatnost      400,00

5. Fizičke osobe koje samostalno obav­ljaju
djelatnost:

    –
samostalni ugostite­lj, trgovačke i zabavne rad­nje     600,00

    –
proizvodne i uslužne djelatnosti                              200,00

    –
drugi                                                                     200,00

6. Poduzeća stambene i komunalne
djelatnosti              500,00

7. Pravne osobe iz područja financija i
osigura­nja osim Hrvatske narodne banke i Zavoda za platni promet         800,00

8. Stovarišta i skladišta svih pravnih osoba                    600,00

9. Druge prav. osobe koje nisu obuhvaćene ovim
člankom                                                                   200,00

Članak
30.

Porez na tvrtku ili
naziv plaća se unaprijed za tekuću godinu, u roku od 15 dana od dana dostave
rješe­nja kojim je porez tvrtke utvrđen. Ako se tvrtka upiše u re­gistar i
postavi u drugoj polovici godine, plaća se 50% propisanog poreza na naziv.

Članak 31.

Obveznik poreza na tvrtku ili naziv dužan je naziv
tvrtke, promjenu naziva tvrtke i svaku drugu promjenu što utječe na visinu
poreza, prijaviti nadležnoj službi za financijske poslove u roku od 15 dana od
dana upisa u re­gistar, odnosno nastale promjene.

Članak 32.

Porez na tvrtku ili naziv ne plaćaju:

1. Državni organi, jedinice lokalne i područne (re­gionalne)
samouprave, fondovi i pravne osobe iz područja društvenih djelatnosti,

2. Savez slijepih za vlastite prodavaonice,

3. Poduzeća za zapoš­ljava­nje invalidnih osoba,
rehabilitiranih osoba i osoba koje su na rehabilitaciji, te fizičke osobe
invalidi domovinskog rata sa 50% i više koji samostalno obav­ljaju djelatnost.

7. Porez na
korište­nje javnih površina

Članak 33.

Porez na korište­nje
javnih površina plaćaju fizičke i pravne osobe koje koriste javne površine za
postav­lja­nje objekata i naprava privremenog karaktera.

Primjerak odobre­nja
za postav­lja­nje objekata i naprava privremenog karaktera na javnu površinu
dostav­lja se nadležnom poreznom tijelu.

Članak 34.

Porez na korište­nje
javnih površina plaća se za postav­lja­nje objekta i naprava privremenog
karaktera (kiosk, terasa, stol, garaža, štand i sl.) na: javne zelene površine,
pješačke staze, pješačke zone, parkove, dječja igrališta, javno prometne
površine, zem­ljišta u vlasništvu općine Velika Kopanica koja se nalaze u
građevnoj zoni i koja su pogodna za postav­lja­nje objekata i naprava
privremenog karaktera.

Članak 35.

Porez na korište­nje
javnih površina utvrđuje se ovisno od namjena i vremena korište­nja javne
površine u godiš­njem, mjesečnom ili dnevnom iznosu po m˛ koja se koristi.

Članak 36.

Porez na korište­nje javnih površina utvrđuje se u
godiš­njem iznosu ako se javna površina koristi za:

–  postav­lja­nje montažne garaže            35 kn/m2

–  parkira­nje re­gist. vozila – stalno parkira­nje 0,10 kn/m2

Članak 37.

Porez na korište­nje javnih površina
utvrđuje se u mjesečnim iznosima, ako se javna površina koristi za:

–  postav­lja­nje
montažnog kioska                    12,00
kn/m2

–  otvoreno
skladište, odlaga­nje građevinskog
materijala i sl.                                              17,00
kn/m2

–  izgrad­nju
privremenih objekata (baraka,
ugost. objekata)                                            7,50
kn/m2

–  postav­lja­nje stolića za
prodaju slastica,
cvijeća, svijeća, suvenira, igrački, ukrasnih
predmeta, čestitki, audio i video proizvoda
i sl. – stalna prodaja                                    50,00
kn/m2

–  postav­lja­nje hlad­njaka ili
automata za
prodaju sladoleda, slastica, bezalkoholnih
pića i sl. – stalna prodaja                             50,00
kn/m2

–  postav­lja­nje stolova i
stolaca, pokretne i
druge naprave ispred ugostite­ljskih i
dr. objekata                                                  8,00
kn/m2

–  postav­lja­nje pećnica za peče­nje
i prodaju
plodina                                                        50,00
kn/m2

–  izlaga­nje roba ispred
trgovačkih,
proizvodnih i dr. rad­nji                                   8,00
kn/m2

Članak 38.

Porez na korište­nje
javnih površina utvrđuje se u dnevnim iznosima, ako se javna površina koristi
za:

–  postav­lja­nje
zabavnih rad­nji (cirkus, luna
park i sl.)                                                    10,00
kn/m2

– prigodna prodaja božićnih drvaca                10,00 kn/m2

– postav­lja­nje šatora za obav­lja­nje

   ugostite­ljskih
i dr. djelatnosti                           5,00
kn/m2

– postav­lja­nje stolića radi prigodne prodaje
slastica, cvijeća, svijeća, suvenira, igrački
i ukrasnih predmeta, čestitki i sl.                   10,00
kn/m2

– hlad­njak
ili automat za prodaju sladoleda,

   slastica,
bezalkoholnih pića, cigareta i sl.       10,00
kn/m2

Prigodnom prodajom smatra se prodaja uoči i za vrijeme
državnih i vjerskih blagdana.

Članak 39.

Porez na korište­nje
javnih površina obračunat i utvrđen u godiš­njem iznosu sukladno članku 36. ove
Odluke plaća se u dvije polugodiš­nje rate i to prva najkasnije do 15. siječ­nja
tekuće godine, a druga rata najkasnije do 15. srp­nja tekuće godine.

Ako se javna površina
na koju se obračunava i plaća porez na korište­nje javnih površina ne koristi
cijele godine, obveznik poreza će platiti porez samo za period za koji je koristio
površinu.

Porez na korište­nje
javnih površina utvrđen i obračunat u mjesečnim iznosima sukladno odredbi
članka 37. ove Odluke, plaća se unaprijed za svaki mjesec najkasnije do 5. dana
u mjesecu za tekući mjesec. Ukoliko se ista obveza ne plati u predviđenom roku,
obvezniku se ukida odobre­nje za korište­nje javne površine.

Porez na korište­nje
javnih površina utvrđen i obračunat u dnevnim iznosima sukladno odredbi članka
38. ove Odluke, plaća se unaprijed prilikom dobiva­nja odobre­nja za korište­nje
javne površine.

Ukoliko obveza ne
bude plaćena unaprijed, obvezniku se neće izdati odobre­nje za korište­nje
javne površine.

III. PROVEDENE
ODREDBE

Članak 40.

Općina Velika
Kopanica poslove utvrđiva­nja, evidentira­nja, nadzora, naplate i ovrhe radi
naplate općinskih poreza propisanih ovom Odlukom u cijelosti prenosi na Poreznu
upravu.

Poreznoj upravi za
obav­lja­nje poslova iz stavka 1. ovog članka pripada naknada u iznosu 5% od
ukupno naplaćenih prihoda.

Članak
41.

Porezna uprava je
dužna do 15. u mjesecu, za prethodni mjesec, općini Velika Kopanica dostav­ljati
izvješće o utvrđenim i naplaćenim porezima.

Članak 42.

Ovlašćuje se nadležna
organizacija platnog prometa zadužena za naplatu javnih prihoda na naknadu Poreznoj
upravi obračuna i uplati u Državni proračun i to do zad­njeg dana u mjesecu za
protekli mjesec.

IV. ZAVRŠNE
ODREDBE

Članak 43.

Od dana primjene ove
Odluke prestaje važiti Odluka o lokalnim porezima Klasa: 023-01/94/04 Urbroj:
2178-04-05/94-1 od 27. 1. 1994. godine (»Službeni vjesnik Brodsko-posavske
županije« 2/94).

Članak 44.

Ova Odluka stupa na
snagu danom objave u »Narodnim novinama«, a primje­njuje se od 1. 1. 2002. g.,
Odluka će se objaviti i u »Službenom vjesniku Brodsko-posavske županije«.

Klasa: 410-01/01-01/2
Urbroj: 2178/12-03-01-01
Velika Kopanica, 14. prosinca 2001.

Predsjednik
Općinskog vijeća
**Matija Vidaković,** v. r.

Odluka, NN 119/2001-2026
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)